KERTOMUS

Clean Sky -yhteisyrityksen tilinpäätöksestä varainhoitovuodelta 2011 sekä yhteisyrityksen vastaukset

2013/C 6/02

JOHDANTO

Clean Sky -yhteisyrityksen tavoitteena on vauhdittaa puhtaan lentoliikenneteknologian kehittämistä, validointia ja demonstrointia EU:ssa, jotta sitä voitaisiin ottaa käyttöön mahdollisimman pian (2) . Yhteisyrityksen koordinoima tutkimustoiminta on jaettu kuuteen teknologian alaan, joista käytetään nimitystä integroitujen teknologioiden demonstraatiot (ITD).

TARKASTUSLAUSUMAN PERUSTANA OLEVAT TIEDOT

TARKASTUSLAUSUMA

Johdon vastuu

Tulojen ja menojen hyväksyjänä toimitusjohtaja toteuttaa tulot ja menot sisältävää talousarviota yhteisyrityksen varainhoitoa koskevien säännösten mukaisesti (8) omalla vastuullaan ja hyväksyttyjen määrärahojen rajoissa. Toimitusjohtajan vastuulla on kehittää (9) sellainen organisaatiorakenne sekä sisäiset hallinto- ja valvontajärjestelmät ja -menettelyt, joiden pohjalta on toisaalta mahdollista laatia tilinpäätös (10) , jossa ei ole petoksesta tai virheestä johtuvia olennaisesti virheellisiä tietoja, ja toisaalta varmistaa tilien perustana olevien toimien laillisuus ja asianmukaisuus.

Tarkastajan vastuu

Tilintarkastustuomioistuimen tarkastuksen osana toteutetaan menettelyjä, joiden tarkoituksena on saada todentavaa aineistoa tilinpäätökseen sisältyvistä määristä ja tilinpäätöstiedoista sekä tilien perustana olevien toimien laillisuudesta ja asianmukaisuudesta. Tarkastajan tehtävänä on valita sovellettavat menettelyt sekä arvioida, kuinka suuri on riski, että tilinpäätökseen sisältyy petoksista tai virheistä johtuvia olennaisesti virheellisiä tietoja tai laittomia tai sääntöjenvastaisia toimia. Kyseisissä riskinarvioinneissa tarkastaja arvioi tarkastuskohteen sisäisen valvonnan menettelyjä tilinpäätöksen laatimisen ja esittämisen kannalta, ja tämän pohjalta suunnitellaan tilanteeseen sopivat tarkastusmenettelyt. Tilintarkastustuomioistuimen tarkastuksen yhteydessä arvioidaan myös sovellettujen tilinpäätösperiaatteiden ja johdon esittämien kirjanpidollisten arvioiden asianmukaisuutta sekä tilinpäätöksen yleistä esittämistapaa.

Lausuma tilien luotettavuudesta

Perustelut huomautuksia sisältävälle lausumalle tilien perustana olevien toimien laillisuudesta ja asianmukaisuudesta

Huomautuksia sisältävä lausuma tilien perustana olevien toimien laillisuudesta ja asianmukaisuudesta

TALOUSARVIO- JA VARAINHALLINTOA KOSKEVAT HUOMAUTUKSET

Talousarvion toteuttaminen

Tilien esittäminen

YHTEISYRITYKSEN VALVONTAJÄRJESTELMIIN SISÄLTYVIÄ KESKEISIÄ VALVONTAMENETTELYJÄ KOSKEVAT HUOMAUTUKSET

MUUT KYSYMYKSET

Sisäisen tarkastuksen toiminto ja komission sisäisen tarkastuksen osasto

Osakkaiden rahoitusosuuksien maksaminen

Aiemmin esitettyjen huomautusten seuranta

Vuoden 2011 mittaan yhteisyritys laati liiketoiminnan jatkuvuussuunnitelman ja edistyi tietoteknisten turvallisuusperiaatteiden vakiinnuttamisessa. Palautumissuunnitelman olennaisia osatekijöitä (27) on määritelty vuonna 2011, mutta suunnitelma on vielä viimeisteltävä ja hyväksyttävä.

(1) Neuvoston asetus (EY) N:o 71/2008, annettu 20 päivänä joulukuuta 2007, Clean Sky -yhteisyrityksen perustamisesta (EUVL L 30, 4.2.2008, s. 1).

(2) Liitteessä esitetään tiedotustarkoituksessa yhteenveto yhteisyrityksen vastuualueista, toiminnoista ja resursseista.

(3) Seitsemäs tutkimuksen puiteohjelma hyväksyttiin Euroopan parlamentin ja neuvoston päätöksellä N:o 1982/2006/EY (EUVL L 412, 30.12.2006, s. 1). Puiteohjelma kokoaa yhteen kaikki tutkimukseen liittyvät EU-aloitteet, ja sillä on olennainen merkitys kasvun, kilpailukyvyn ja työllisyyden tavoitteiden saavuttamisessa. Ohjelmalla on myös keskeinen asema eurooppalaisella tutkimusalueella.

(4) Tilintarkastustuomioistuin vastaanotti alustavan tilinpäätöksen 1. maaliskuuta 2012. Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta.

(5) Tilinpäätös sisältää taseen, tuloslaskelman, rahavirtalaskelman, laskelman nettovarallisuuden muutoksista sekä tilinpäätöksen liitetiedot, joihin sisältyy kuvaus keskeisistä tilinpäätöksen laatimisperiaatteista ja muut liitetiedot.

(6) Selvitys talousarvion toteuttamisesta sisältää talousarvion toteutumalaskelman liitteineen.

(7) EYVL L 248, 16.9.2002, s. 1.

(8) Komission asetus (EY, Euratom) N:o 2343/2002 (EYVL L 357, 31.12.2002, s. 72), 33 artikla.

(9) Asetus (EY, Euratom) N:o 2343/2002, 38 artikla.

(10) EU:n elinten tilinpäätöksiä ja kirjanpitoa koskevat säännöt on esitetty asetuksen (EY, Euratom) N:o 2343/2002 VII osaston 1 ja 2 luvussa. Asetusta on viimeksi muutettu asetuksella (EY, Euratom) N:o 652/2008 (EUVL L 181, 10.7.2008, s. 23). Säännöt on liitetty sellaisenaan yhteisyrityksen varainhoitoa koskeviin säännöksiin.

(11) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(12) Yhteisyrityksen perustamista koskevan asetuksen 12 artiklan 4 kohdassa säädetään, että ”Clean Sky -yhteisyritys tekee paikalla selvityksiä ja tilintarkastuksia Clean Sky -yhteisyrityksen julkisen rahoituksen saajien keskuudessa”. Jälkitarkastuksilla voidaan yksilöidä edunsaajien ilmoittamia tukeen oikeuttamattomia menoja, joiden osalta sitten käynnistetään takaisinperintämenettely.

(13) Vuotta 2010 koskeviin ilmoituksiin perustuvat maksut suoritettiin vuonna 2011.

(14) Virhetaso on laskettu käyttäen eri menoilmoituksissa ilmoitettujen kulujen ja tosiasiallisten kulujen välisen erotuksen keskiarvoa. Liikaa ilmoitettu osuus on painotettu suuruutensa perusteella.

(15) Hallintoneuvosto hyväksyi 14. joulukuuta 2011.

(16) Ehdotuspyynnön julkaisemisesta yhteisyrityksen avustussopimuksen tekemiseen kului vuonna 2010 käynnistetyissä ehdotuspyyntömenettelyissä keskimäärin 418 päivää ja ensimmäisessä vuonna 2011 käynnistetyssä menettelyssä 291 päivää.

(17) Vuoden 2010 lopussa käteisvaroja oli 53 miljoonaa euroa (41 prosenttia vuonna 2010 käytettävissä olleista maksumäärärahoista).

(18) Varainhoitoa koskevien säännösten 10 artiklan 1 kohdassa todetaan, että jos määrärahoja ei ole käytetty sen varainhoitovuoden aikana, jota varten ne on otettu talousarvioon, ne peruutetaan. Yhteisyrityksen tarpeet huomioon ottaen peruuntuneet määrärahat voidaan kirjata tuloja ja menoja koskevaan ennakkoarvioon kolmen seuraavan varainhoitovuoden aikana 27 artiklan mukaisesti. Viimeistään 15 päivänä helmikuuta tehdyllä hallintoneuvoston päätöksellä käyttämättömät määrärahat voidaan kuitenkin siirtää käytettäviksi yksinomaan seuraavan varainhoitovuoden aikana.

(19) Yhteisyritys kehittää parhaillaan osakkaiden tiedot sisältävää uutta hallinnointivälinettä.

(20) Kunkin Clean Sky -yhteisyrityksen osakkaan ilmoitus sisälsi keskimäärin 30 menoilmoitusta, jotka assosiaatiojäsenet olivat esittäneet.

(21) Olennaisia osatekijöitä ei aina ollut dokumentoitu (esimerkiksi operatiivisia osatekijöitä koskevan tarkastuksen suorittajan allekirjoitus ja taloudellisia osatekijöitä koskevan tarkastuksen suorittajan tekemä operatiivisen tarkistuslistan täydellisyyden tarkastus).

(22) Yhteisyrityksen rahoitusmenettelyjen käsikirjassa todetaan, että operatiivisia ja taloudellisia osatekijöitä koskeva tarkastus pidetään erillään tulojen ja menojen hyväksyjän roolista toimintamenojen koko hallinnointiprosessin ajan ja että:

(23) Yhteisyrityksen varainhoitoa koskevien säännösten 43 artiklan mukaan tilinpitäjän tehtävä on kirjanpitojärjestelmien määritteleminen ja hyväksyminen sekä tarvittaessa sellaisten tulojen ja menojen hyväksyjän määrittelemien järjestelmien hyväksyminen, joiden tarkoituksena on tuottaa tai perustella kirjanpitotietoja.

(24) Asetus (EY, Euratom) N:o 2343/2002.

(25) Tilintarkastustuomioistuimen kertomus Clean Sky -yhteisyrityksen tilinpäätöksestä varainhoitovuodelta 2010 (EUVL C 368, 16.12.2011, s. 8), kohta 23.

(26) Tilintarkastustuomioistuimen lausunto nro 2/2011 Clean Sky -yhteisyritykseen sovellettavista varainhoitoa koskevista säännöksistä (http://eca.europa.eu).

(27) a) rahoitusprosessit katastrofitilanteessa; b) tietokantojen varmistusmenettely, johon kuuluu säännöllinen ja tiheä varmuuskopiointi ja tietojen säilyttäminen myös muualla; c) alustava sopimus komission sovellusten käyttämisestä taloushallintojärjestelmien (ABAC, SAP) ja internetin yhteydessä.

(28) Tilintarkastustuomioistuimen kertomus Clean Sky -yhteisyrityksen tilinpäätöksestä varainhoitovuodelta 2010, kohta 25.

Henkilöstötaulukossa on 24 tointa (18 väliaikaista ja 6 sopimussuhteista), joista on täytetty 23 tointa. Toimet jakautuivat seuraavasti: operatiiviset tehtävät 9, hallinnolliset tehtävät 14 ja sekalaiset tehtävät 5.

Hallintoneuvosto on Clean Sky -yhteisyrityksen johtava elin. Johtoryhmän vetäjänä toimii toimitusjohtaja. Teollisuus on edustettuna eri tavoin, esimerkiksi integroitujen teknologioiden demonstraatioiden ohjauskomiteoissa ja valtioiden edustusryhmässä.

CLEAN SKY -YHTEISYRITYKSEN VASTAUKSET

Perustelut huomautuksia sisältävälle lausumalle tilien perustana olevien toimien laillisuudesta ja asianmukaisuudesta

Kohta 15

Clean Sky -yhteisyritys (CSJU) on tyytyväinen siihen, että tilintarkastustuomioistuin on todennut kaikkien varainhoitovuoden 2011 tilinpäätöksen perustana olevien toimien olevan laillisia ja asianmukaisia, lukuun ottamatta ainoastaan menoilmoitusten validointiin liittyviä toimia.

Yhteisyrityksen edunsaajien menoilmoitusten validoinnin perusteella suoritetaan väli- ja loppumaksut ja vähennetään ennakkomaksut. Clean Sky -yhteisyrityksen vuonna 2011 toteuttamat jälkitarkastukset koskivat yhteisyrityksen johdon validoimia menoja, jotka liittyivät hankkeen täytäntöönpanoon vuosina 2008, 2009 ja 2010. Clean Sky -ohjelman alusta joulukuuhun 2011 saakka kertyneistä yhteisyrityksen toimintamenoista vain 49,5 prosenttia (1) liittyi hankkeen täytäntöönpanoon vuosina 2008, 2009 ja 2010.

Yhteisyrityksen vuonna 2011 toteuttamissa jälkitarkastuksissa havaittu virhe oli 6,16 prosenttia. Kun pidetään kuitenkin mielessä yhteisyrityksen toteuttamat korjaavat toimenpiteet, joita on kuvailtu jäljempänä, menoilmoitusten validoinnin laillisuuden ja asianmukaisuuden arvioinnissa on otettava huomioon havaitun virheasteen lisäksi eräs toinenkin indikaattori, joka on jäännösvirheaste. Clean Sky -yhteisyrityksen hyväksytyssä jälkitarkastusstrategiassa kuvaillun metodologian mukaan jäännösvirheaste ilmoittaa validoituja menoilmoituksia koskevan jäännösvirheen takaisinperintämenettelyn jälkeen. Vuonna 2011 suoritetuissa jälkitarkastuksissa, jotka koskivat edellisten vuosien menoilmoituksia, jäännösvirheasteeksi saatiin 4,09 prosenttia. Riskinalainen määrä on siten verrattain pieni, kun pidetään mielessä kaikki yhteisyritysohjelmasta vuoden 2011 loppuun mennessä kertyneet toimintamenot (2,02 prosenttia (2)).

Yhteisyritys myöntää tarkastettuja menoilmoituksia koskevien havaittujen virheasteiden ja jäännösvirheasteiden merkityksen ja pyrkii parantamaan edelleen ennakkovalidointimenetelmiensä laatua.

Yhteisyritys toteutti jälkitarkastuksen vuonna 2011, reilun vuoden kuluttua siitä, kun se aloitti itsenäisen toimintansa marraskuussa 2009. Sen ensimmäiset tarkastukset koskivat vuoden 2010 validointimenettelyä, joka oli ensimmäinen yhteisyrityksen toteuttama validointimenettely. Vuonna 2010 yhteisyritys oli edelleen käynnistysvaiheessa, eikä avustusten hallinnoinnin ennakkotarkastuksia ollut vielä kehitetty riittävän pitkälle avustusten suureen määrään nähden.

Kun pidetään mielessä ensimmäisen jälkitarkastuksen tulokset, yhteisyritys haluaa korostaa tämän sisäiseen valvontajärjestelmäänsä kuuluvan osan tehokkuutta. Sen avulla yhteisyrityksen johto on havainnut ja korjannut yhteisyrityksen toteuttamassa menoilmoitusten ennakkovalidoinnissa tapahtuneet virheet. Lopulliset korjaavat toimenpiteet ovat edelleen kesken.

Vuodesta 2010 alkaen yhteisyritys on parantanut merkittävästi menoilmoitusten validointia ohjaavia prosessejaan ottamalla käyttöön erityismenettelyjä ja perustamalla esimerkiksi tietokannan avustusten hallinnoimiseksi. Menettelyjä sovelletaan rahoitus- ja hanketoimihenkilöiden menoilmoitusten hyväksynnässä vakiomenetelmänä.

Ensimmäisen jälkitarkastuksen jälkeen yhteisyritys on ottanut käyttöön asianmukaiset takaisinperintätoimet aiemmin liikaa maksettujen summien oikaisemiseksi, mukaan lukien tarkastamattomien menoilmoitusten tarkastuksissa havaittujen systemaattisten virheiden ekstrapolointi. On korostettava, että 75 prosenttia yhteisyrityksen varoista myönnetään nimetyille edunsaajille (Clean Sky -yhteisyrityksen osakkaille), jotka osallistuvat yhteisyrityksen hankkeisiin ohjelman loppuun asti. Tämän ansiosta yhteisyrityksen on helpompi ryhtyä korjaaviin toimenpiteisiin perimällä takaisin edunsaajien tulevia maksuja.

Tällä hetkellä sovellettavissa, menoilmoitusten ennakkovalidointia koskevissa menettelyissä otetaan huomioon ennalta ehkäisevänä toimenpiteenä edellisten vuosien jälkitarkastusten tulokset, etenkin jos kyse on systemaattisista virheistä. Vuosina 2008–2010 yli 80 prosenttia havaituista virheistä oli luonteeltaan systemaattisia. Tämän ansiosta yhteisyritys voi myös opastaa nimettyjä edunsaajia, miten välttää virheet tulevissa menoilmoituksissa.

Merkittävä osa vuoden 2011 jälkitarkastuksissa havaituista virheistä (noin 50 prosenttia) johtui edellisen vuoden kirjanpitotietojen käytöstä, sillä oikeita tietoja ei ollut saatavilla tilinpäätösten määräaikana. Yhteisyritys seuraa myöhemmin tehtäviä mukautuksia ennakkotarkastustensa yhteydessä ja varmistaa tulevina raportointikausina, että edellisten vuosien menoilmoituksiin tehdyt mukautukset toimitetaan viipymättä.

Yhteisyrityksen johto katsoo, että Clean Sky -yhteisyrityksen avustusten hallinnoimiseksi on tärkeää varmistaa monivuotinen valvontarakenne, jossa kiinnitetään huomiota mahdollisuuksiin soveltaa vakioituja takaisinperintämenettelyjä ja ennalta ehkäiseviä toimenpiteitä. Siksi yhteisyrityksen johto on määritellyt monivuotiselle hankkeelle valvontamenetelmät ja tavoitteet, joita mitataan koko ohjelman keston kattavilla osoittimilla.

Talousarvio- ja varainhallintoa koskevat huomautukset

Kohta 18

Yhteisyritys luottaa siihen, että ehdotuspyyntöjä koskevissa neuvotteluissa päästään tehokkaisiin ja onnistuneisiin tuloksiin, ja se on ryhtynyt sisäisiin toimenpiteisiin parantaakseen ja vauhdittaakseen menettelyä, joka liittyy tähän uusille kumppaneille suoritettavia maksuja koskevaan tärkeään näkökohtaan. Yhteisyritys katsoo, että avustuksen myöntämisajan osalta on tehty parannuksia, ja se seuraa menettelyä tiiviisti johtotasolla (3).

Kohta 19

Yhteisyritys myöntää, että maksusitoumusmäärärahojen siirtämistä varainhoitovuoden 2012 talousarvioesitykseen koskeva hallintoneuvoston päätös on viivästynyt (4). Yhteisyrityksen talousarvioesitystä koskevaa aikataulua ja raportointijaksoa on tarkistettu siten, että hallintoneuvosto voi hyväksyä oikea-aikaisesti varainhoitovuotta 2013 koskevat siirrot.

Kohta 20

Kun yhteisyritys sai osakkailtaan vuonna 2011 toteutettavia hankkeita koskevat menoilmoitukset vuoden 2012 ensimmäisellä vuosipuoliskolla, tilanne oli poikkeuksellinen. Osakkaiden vuoden 2011 avustussopimuksia (GAM) koskevien tilinpäätösasiakirjojen määräaika oli 1.3.2012, mutta edunsaajat toimittivat asiakirjat epätavallisen myöhään, jopa 3–4 kuukauden viipeellä. Yhteisyritys on tutkinut viivästyksen syitä yhdessä ITD-koordinaattorien (hankejohtajien) kanssa, ja se ryhtyy toimiin estääkseen tilanteen toistumisen vuonna 2013. Seuraavista toimista on päätetty:

— Hallintoneuvoston (kesäkuussa 2012) tekemässä sopimuksessa määritetään vuoden 2013 menettelyä varten selkeä aikataulu (tammi–kesäkuu 2013), josta käyvät ilmi määräajat ja teollisuudenalalta ja yhteisyritykseltä edellytetyt vastausajat.

— Yhteisyritys aikoo parantaa menoilmoitusten ja niihin liittyvien rahoitusselvitysten (CFS) eheyttä ja laatua laatimalla ohjeita ja järjestämällä koulutusta.

— Yhteisyritys aikoo lisätä tiivistä seurantaa ja antaa osakkaille aktiivisesti apua menojen tukikelpoisuutta koskevissa yksittäisissä kysymyksissä. Tämä ei ollut mahdollista vuoden 2012 ensimmäisen vuosipuoliskon aikana puutteellisten resurssien vuoksi.

— Avustusten hallinnoinnin uudella tietoteknisellä välineellä helpotetaan menoilmoitusten esittämistä ja validointia.

Kun johto on validoinut ja hallintoneuvosto on hyväksynyt lopulliset menoilmoitukset myöhemmin vuonna 2012, niihin liittyvät luontaissuoritukset siirretään osaksi yhteisyrityksen nettovarallisuutta varainhoitovuoden 2012 lopullisessa tilinpäätöksessä. Siksi varainhoitovuoden 2011 lopullisessa tilinpäätöksessä esitettyä nettovarallisuutta on pidettävä eränä, johon sovelletaan siirtymäjärjestelyjä.

Yhteisyrityksen valvontajärjestelmiin sisältyviä keskeisiä valvontamenettelyjä koskevat huomautukset

Kohta 21

Vuoden 2012 ensimmäisen vuosineljänneksen aikana yhteisyritys on kehittänyt menoilmoitusten validointia varten erityismenetelmän ja ottanut hanketoimihenkilöt (PO) mukaan tilinpäätösasiakirjojen validointiin Euroopan tilintarkastustuomioistuimen edellisenä vuonna antamien suositusten mukaisesti (5). Sen lisäksi, että hanketoimihenkilöt validoivat tekniset kertomukset, he tarkistavat resurssien käyttöä koskevat saatavilla olevat tiedot ja ilmoittavat validoinnin tuloksista taloudesta vastaaville toimihenkilöille. On laadittu selkeät säännöt, joilla varmistetaan, että taloudellisten ja operatiivisten osatekijöiden tarkastuksesta ja menoilmoitusten validoinnin hyväksynnästä saadaan todentavaa aineistoa. Aiemmin käytetyn tarkistuslistan mallia on parannettu, jotta tosiasiassa suoritetuista validointivaiheista saadaan todentavaa aineistoa ja osoitetaan taloudellisten ja operatiivisten yksikköjen välinen vuorovaikutus.

Kohta 22

Yhteisyritys on kehittänyt vuoden 2011 viimeisellä vuosineljänneksellä kokemustensa ja tilintarkastustuomioistuimen aiemmin esittämien edunsaajatietojen käsittelyä koskevien huomautusten perusteella erityisen työkalun osakkaiden avustussopimuksiin (GMT) liittyvien edunsaajatietojen hallinnoimiseksi. Työkalua käytettiin vuoden 2011 menoilmoitusten käsittelyssä vuoden 2012 toisella vuosineljänneksellä ja – kun yhteisyrityksen tilinpitäjä oli tarkastanut ulkoisen tilintarkastusyrityksen kanssa koodattujen tietojen ja loppuraporttien luotettavuuden – tulokset sisällytettiin varainhoitovuoden 2011 lopullisiin tilinpäätösasiakirjoihin.

Kohta 23

Yhteisyritys panee merkille tilintarkastustuomioistuimen huomautukset, ja se on ryhtynyt toimiin parantaakseen sekä taloudesta vastaavien että operatiivisten toimihenkilöiden sisäisiä hyväksyntämenettelyjä. Edellä mainitun avustusten hallinnointityökalun ansiosta taloudesta vastaavat ja operatiiviset toimihenkilöt soveltavat entistä yhdennetympää lähestymistapaa menoilmoituksissa ja teknisissä vuosikertomuksissa, ja tämä näkyy menettelyssä entistä selvemmin.

Tehtävien erillään pitämistä koskevan huomautuksen osalta yhteisyritys toteaa, että se tarkastelee parhaillaan rahoitusprosesseihin tehtäviä muutoksia, joilla varmistetaan rahoituksen tarkastamisen sekä tulojen ja menojen hyväksymisen pitäminen toisistaan erillään tapauksissa, joissa sääntöjen mukaiset taloudesta vastaavat toimihenkilöt eivät huolehdi näistä tehtävistä.

Kohta 24

Yhteisyritys on pannut merkille tilinpitäjän suositukset, ja kuten edellä on todettu, se on ryhtynyt merkittäviin toimiin, joilla edistetään GMT-sopimuksen täytäntöönpanoa menoilmoitusten validoinnin parantamiseksi ja mahdollistetaan kattava ja säännöllinen raportointi yhteisyrityksen johdolle.

Muut kysymykset

Kohta 25

Sisäinen tarkastaja (IAO) ilmoitti yhteisyrityksen hallintoneuvostolle ja johdolle elokuussa 2011 IAO:n osallistumisesta yhteisyrityksen varainhoidon muutamiin ydintoimintoihin ja IAO:n itsenäiselle toiminnalle aiheutuvista mahdollisista seurauksista. Kyseisten toimintojen puutteelliseen varmistamiseen liittyvää mahdollista riskiä lievennetään tarvittaessa komission sisäisen tarkastuksen osaston (IAS) toimilla.

Kohta 27

Yhteisyritys aikoo muuttaa varainhoitoa koskevia säännöksiään puiteasetuksen käynnissä olevan päivityksen jälkeen (ks. myös kohta 30).

Kohta 28

Komissiolle (joka on yhteisyrityksen osakas) esitettyihin vuoden 2011 maksupyyntöihin oli liitetty asianmukainen kassavirtaennuste. Muille osakkaille kuin komissiolle esitettyihin pyyntöihin ei ollut liitetty kassavirtaennustetta vaan selvitys pyydetyistä määristä ja jakoperusteet, joista käy ilmi kunkin osakkaan tai assosiaatiojäsenen osuus. Lisäksi edellisen vuoden tilipäätöstä ja varainhoitovuoden 2011 talousarviota koskevat tiedot sisältyivät hallintoneuvoston pöytäkirjaan, joten kaikille osakkaille toimitettiin rahoituksen yksityiskohtia koskevat merkitykselliset tiedot. Yhteisyritys aikoo varmistaa, että tulevaisuudessa kassavirtaennusteet liitetään myös muille osakkaille kuin komissiolle esitettyihin maksupyyntöihin.

Kohta 29

Clean Sky -yhteisyrityksen osakkaiden avustussopimuksen liitteessä II, yleiset ehdot, esitettyjen, tutkimustulosten suojaa, käyttöä ja levittämistä koskevien yksityiskohtaisten säännösten asianmukainen täytäntöönpano on edelleen kesken.

Yhteisyritys ottaa myöhemmin käyttöön erityismenettelyn, jonka avulla esitetään tiivistetysti yhteisyrityksen valvonnan osa-alueet ja toteutettavat tarkastukset.

Kohta 30

Yhteisyritys aikoo muuttaa varainhoitoa koskevia säännöksiään puiteasetuksen käynnissä olevan päivityksen jälkeen. Muutosten jälkeen yhteisyritys voi mukautua yhteisesti hyväksyttyihin sääntöihin ja selventää tarvittaessa tilintarkastustuomioistuimen mainitsemia seikkoja.

Kohta 31

Clean Sky -yhteisyritys on jatkanut muiden naapuriyhteisyritysten kanssa toimia palautumissuunnitelman loppuunsaattamiseksi. Toimet on määrä saattaa loppuun vuoden 2012 loppuun mennessä.

(1) Vuosien 2008–2011 toimintamenojen yhteenlaskettu määrä on 261 358 871 euroa. Loppumaksut ja vähennetyt ennakkomaksut vuosilta 2008–2010 ovat yhteensä 129 295 956 euroa.

(2) = 4,09 prosenttia (129 295 956 eurosta / 261 385 871 eurosta)*100

(3) Avustuksen saamiseen kuluva aika on lyhentynyt yhteisyrityksen käynnistysvaiheen 418 päivästä 268 päivään uusimmassa ehdotuspyynnössä (ehdotuspyyntö 10). Tilintarkastustuomioistuimen tekemän arvion jälkeen on siten tehty lisäparannuksia.

(4) Hallintoneuvosto hyväksyi vuoden 2011 vuositalousarvioesityksen joulukuussa 2010, ja siihen sisällytettiin siirrettäviä maksumäärärahoja koskeva arvio.

(5) CS-menettely N:o 2.9.1, välivaiheen menettely osakkaiden tilinpäätösten validoimiseksi osakkaiden kanssa tehtyjen vuoden 2011 avustussopimusten (GAM) täytäntöönpanoa ja edellisten vuosien GAM-sopimusten mukautuksia varten.